Paterna concedirà la Insígnia d'Or 2024 a la Policia Nacional, una de les institucions més valorades a Espanya que compleix dos segles d'història al servei de la ciutadania
23/09/2024

# Paterna concedirà la Insígnia d'Or 2024 a la Policia Nacional, una de les institucions més valorades a Espanya que compleix dos segles d'història al servei de la ciutadania

[![Paterna concedirà la Insígnia d'Or 2024 a la Policia Nacional, una de les institucions més valorades a Espanya que compleix dos segles d'història al servei de la ciutadania](/images/noticias/2024/09/9813/9813_lg.jpg)](/images/noticias/2024/09/9813/9813_lg.jpg)

23.09.2024

*   Coincidint amb el seu bicentenari, la Policia Nacional serà distingida en l'acte institucional del 9 d’Octubre de Paterna amb la Insígnia d'Or de la Vila per ser el primer cos policial de caràcter nacional que, amb el seu compromís i vocació de servei públic i la seguretat pública, s'ha guanyat el reconeixement de tots els espanyols
*   Aquesta màxima distinció se suma a la recentment anunciada a títol pòstum que es concedirà a Leoncio Badía, així com la del Mèrit Lingüístic que s'atorga al CEIP Clara Campoamor i els guardons del qual farà lliurament l'Alcalde de Paterna, Juan Antonio Sagredo en l'Acte Institucional amb motiu del Dia de la Comunitat valenciana que se celebrarà el 9 d'octubre a les 19 hores en el Gran Teatre Antonio Ferrandis

Aquest 2024 l'Ajuntament de Paterna concedirà la Insígnia d'Or de la Vila a la Policia Nacional que compleix 200 anys d'història al servei de la ciutadania sent una de les institucions més valorades a Espanya i un dels cossos més antics de les actuals Forces i Cossos de Seguretat.

Així ho ha anunciat hui l'Alcalde de Paterna, Juan Antonio Sagredo qui ha indicat que ja ha informat de la concessió d'aquesta màxima distinció al Director General de la Policia, Francisco Pardo al mateix temps que ha reconegut l'encomiable labor d'aquest cos al llarg de la història com a protectors i garants de la llibertat i de la seguretat ciutadana.

La Policia Nacional serà distingida en l'acte institucional del 9 d’Octubre amb la Insígnia d'Or per ser el primer cos policial de caràcter nacional que amb el seu compromís i eficàcia per a garantir el bé i la seguretat pública s'ha guanyat el reconeixement de tots/es els/les espanyols/es durant dos segles en funcionament al nostre país.

Respecte a la seua vinculació amb Paterna, s'ha mantingut un estret vincle des de la creació en 1978 de la Comissaria en aquest municipi i que s'ha anat intensificant durant aquest temps fins a tal punt que l'any 2000, la Comissaria de la Policia Nacional de Paterna va rebre el guardó del Coet d’Or, concedit pels Clavaris d'eixe any.

Així mateix, aquesta integració de la Policia Nacional en la societat paternera va aconseguir el seu punt àlgid amb les celebracions del seu 40 Aniversari de la seua arribada a la localitat en el 2018. De fet, entre els actes que es van organitzar destaca l'exposició sota el títol “La Comissaria de Policia Nacional: 40 anys de servei a Paterna”.

Amb motiu del seu bicentenari, aquest cos estatal està organitzant diversos actes i esdeveniments per a difondre i acostar la missió i valors tan sòlids així com la labor del seu dia a dia i com ha evolucionat durant tota la seua trajectòria per a adaptar-se als desafiaments de cada època mantenint els principis d'esforç, sacrifici i fins i tot heroisme dels seus integrants.

I és que cal destacar que va ser la Real Cèdula de 13 de gener de 1824 la que va crear la Policia General del Regne, l'antecedent històric i el que va marcar l'origen del que hui coneixem com la Policia de tots els espanyols o l'actual institució de la Policia Nacional coincidint enguany amb la celebració d'aquest aniversari.